xml version="1.0" encoding="UTF-8"?


Službeni list C 374A/5. s


| | | |
| --- | --- | --- |
| | | ISSN 1977-1088 |
| Službeni list Europske unije | | C 374A |
| European flag | | |
| Hrvatsko izdanje | Informacije i objave | Godište 63. 5. studenoga 2020. |

---

| | | |
| --- | --- | --- |
| Sadržaj | | Stranica |
| | V.   Objave | |
| | ADMINISTRATIVNI POSTUPCI | |
| | Europski ured za odabir osoblja (EPSO) | |
| 2020/C 374 A/01 | [Dopuna Obavijesti o otvorenom natječaju – EPSO/AD/372/19 – Administratori u području revizije (AD 5/AD 7) ( SL C 156 A, 7.5.2019. )](http://publications.europa.eu/resource/uriserv/OJ.CA.2020.374.01.0001.01.HRV.xhtml) | [1](#CA2020374HR.01000101.doc) |
| 2020/C 374 A/02 | [Dopuna Obavijesti o otvorenom natječaju – EPSO/AD/374/19 – Administratori (AD 7) u sljedećim područjima: 1. Pravo tržišnog natjecanja; 2. Financijsko pravo; 3. Pravo ekonomske i monetarne unije; 4. Financijska pravila koja se primjenjuju na proračun EU-a; 5. Zaštita eurokovanica od krivotvorenja ( SL C 191 A, 6.6.2019. )](http://publications.europa.eu/resource/uriserv/OJ.CA.2020.374.01.0003.01.HRV.xhtml) | [3](#CA2020374HR.01000301.doc) |

---

| | |
| --- | --- |
| HR | |

---

V. Objave

ADMINISTRATIVNI POSTUPCI

Europski ured za odabir osoblja (EPSO)

| | | | |
| --- | --- | --- | --- |
| 5.11.2020 | HR | Službeni list Europske unije | CA 374/1 |

---

Dopuna Obavijesti o otvorenom natječaju – EPSO/AD/372/19 – Administratori u području revizije (AD 5/AD 7)

([Službeni list Europske unije C 156 A od 7. svibnja 2019.](http://publications.europa.eu/resource/oj/JOC_2019_156_A_TOC))

(2020/C 374 A/01)

1.

Zbog pandemije bolesti COVID-19 EPSO je od 6. ožujka 2020. morao prekinuti sve aktivnosti centara za procjenu u Bruxellesu i Luxembourgu te prema uputama i smjernicama institucija EU-a i nacionalnih tijela uvesti sve potrebne mjere zaštite. To je utjecalo i na organizaciju računalnih testova koji su se trebali održati na dan testiranja u centru za procjenu. EPSO je za nekoliko natječaja planirao ponovno započeti s radom centara za procjenu od sredine rujna 2020. Međutim, s obzirom na pandemiju bolesti COVID-19 i trenutačnu situaciju zbog koje su nacionalna tijela radi zaštite javnog zdravlja uvela mjere zabrane velikih okupljanja i ograničila putovanja, u doglednoj budućnosti neće biti moguće organizirati testiranje s fizičkom prisutnošću u prostorijama EPSO-a. Budući da su se testovi s višestrukim izborom odgovora trebali održati na dan testiranja u centru za procjenu, EPSO je morao osmisliti alternativni način testiranja. Zato će se ti testovi sada održavati u jednom od EPSO-ovih ovlaštenih ispitnih centara.

2.

Kako bi u razumnom roku zaključio otvorene natječaje, EPSO će testove koji se inače odvijaju u centru za procjenu organizirati putem interneta (na daljinu). Testiranje na daljinu kandidatima će omogućiti da ispite polažu od kuće, iz ureda i sl., bez dolaska u EPSO-ov ispitni centar. Odsad će se to testiranje organizirati kao videokonferencija. Kandidati će na vrijeme biti obaviješteni o svim tehničkim pojedinostima, među ostalim i o tome kako provjeriti vezu prije stvarnog testiranja. Pozivi na to testiranje bit će objavljeni na EPSO računima kandidata. Kandidati moraju svoj EPSO račun provjeravati barem dvaput na tjedan.

3.

Neki su kandidati već osobno bili na testiranju u centru za procjenu, prije 6. ožujka 2020.

Njihovi rezultati i dalje vrijede, s iznimkom rezultata testa rada u skupini, koji će biti zamijenjen drugim testom: intervjuom za provjeru situacijske kompetencije (situational competency-based interview – SCBI).

Kandidati koji nisu prije 6. ožujka 2020. osobno bili na testiranju u centru za procjenu i koji u ovome trenutku više ne mogu osobno pristupiti testovima, sve će testove centra za procjenu polagati na daljinu, tijekom jednog ili više dana.

4.

Radi osiguranja jednakog tretmana svi kandidati moraju polagati iste testove. Neizvedivo je na zadovoljavajući način na daljinu organizirati provjeru rada u skupini jer bi eventualni tehnički problemi mogli narušiti grupnu dinamiku, a što bi naštetilo kandidatima. Stoga će svi kandidati (i oni koji su već sudjelovali u radu u skupini) morati polagati intervju za provjeru situacijske kompetencije, koji će biti organiziran na daljinu putem internetske videokonferencije i trajat će između 30 i 40 minuta.

Taj intervju služi provjeri niza općih kompetencija (analiziranje i rješavanje problema; učenje i razvoj; određivanje prioriteta i organiziranje rada; otpornost; rad s drugima i sposobnost vođenja) jer se prati kako kandidati reagiraju u određenoj situaciji. Sastoji se od individualnog internetskog sastanka s osposobljenim ispitivačem koji u formatu polustrukturiranog intervjua kandidatu daje dodatne informacije.

Radi lakše pripreme kandidati će otprilike dva do tri tjedna prije razdoblja intervjua za provjeru situacijske kompetencije dobiti opis zadataka i popratne informacije. Zadatak će im biti da zamijene kolegu i preuzmu odgovornost u raznim dužnostima i situacijama o kojima će se tijekom intervjua razgovarati. Iznijet će se i nove situacije, koje nisu opisane u zadatku. Kandidati će se tijekom tog intervjua smjeti služiti tekstom zadatka i popratnim informacijama.

Kandidate će intervjuirati zaposlenik EU-a. Dva člana povjerenstva za odabir promatrat će i procijeniti uspješnost svakog kandidata te ocijeniti kompetencije obuhvaćene testom. Ispitivač neće sudjelovati u procjeni kandidata.

---

| | | | |
| --- | --- | --- | --- |
| 5.11.2020 | HR | Službeni list Europske unije | CA 374/3 |

---

Dopuna Obavijesti o otvorenom natječaju – EPSO/AD/374/19 – Administratori (AD 7) u sljedećim područjima: 1. Pravo tržišnog natjecanja; 2. Financijsko pravo; 3. Pravo ekonomske i monetarne unije; 4. Financijska pravila koja se primjenjuju na proračun EU-a; 5. Zaštita eurokovanica od krivotvorenja

([Službeni list Europske unije C 191 A od 6. lipnja 2019.](http://publications.europa.eu/resource/oj/JOC_2019_191_A_TOC))

(2020/C 374 A/02)

1.

Zbog pandemije bolesti COVID-19 EPSO je od 6. ožujka 2020. morao prekinuti sve aktivnosti centara za procjenu u Bruxellesu i Luxembourgu te prema uputama i smjernicama institucija EU-a i nacionalnih tijela uvesti sve potrebne mjere zaštite. To je utjecalo i na organizaciju računalnih testova koji su se trebali održati na dan testiranja u centru za procjenu. EPSO je za nekoliko natječaja planirao ponovno započeti s radom centara za procjenu od sredine rujna 2020. Međutim, s obzirom na pandemiju bolesti COVID-19 i trenutačnu situaciju zbog koje su nacionalna tijela radi zaštite javnog zdravlja uvela mjere zabrane velikih okupljanja i ograničila putovanja, u doglednoj budućnosti neće biti moguće organizirati testiranje s fizičkom prisutnošću u prostorijama EPSO-a. Budući da su se testovi s višestrukim izborom odgovora trebali održati na dan testiranja u centru za procjenu, EPSO je morao osmisliti alternativni način testiranja. Zato će se ti testovi sada održavati u jednom od EPSO-ovih ovlaštenih ispitnih centara.

2.

Kako bi u razumnom roku zaključio otvorene natječaje, EPSO će testove koji se inače odvijaju u centru za procjenu organizirati putem interneta (na daljinu). Testiranje na daljinu kandidatima će omogućiti da ispite polažu od kuće, iz ureda i sl., bez dolaska u EPSO-ov ispitni centar. Odsad će se to testiranje organizirati kao videokonferencija. Kandidati će na vrijeme biti obaviješteni o svim tehničkim pojedinostima, među ostalim i o tome kako provjeriti vezu prije stvarnog testiranja. Pozivi na to testiranje bit će objavljeni na EPSO računima kandidata. Kandidati moraju svoj EPSO račun provjeravati barem dvaput na tjedan.

3.

Neki su kandidati već osobno bili na testiranju u centru za procjenu, prije 6. ožujka 2020.

Njihovi rezultati i dalje vrijede, s iznimkom rezultata testa rada u skupini, koji će biti zamijenjen drugim testom: intervjuom za provjeru situacijske kompetencije (situational competency-based interview – SCBI).

Kandidati koji nisu prije 6. ožujka 2020. osobno bili na testiranju u centru za procjenu i koji u ovome trenutku više ne mogu osobno pristupiti testovima, sve će testove centra za procjenu polagati na daljinu, tijekom jednog ili više dana.

4.

Radi osiguranja jednakog tretmana svi kandidati moraju polagati iste testove. Neizvedivo je na zadovoljavajući način na daljinu organizirati provjeru rada u skupini jer bi eventualni tehnički problemi mogli narušiti grupnu dinamiku, a što bi naštetilo kandidatima. Stoga će svi kandidati (i oni koji su već sudjelovali u radu u skupini) morati polagati intervju za provjeru situacijske kompetencije, koji će biti organiziran na daljinu putem internetske videokonferencije i trajat će između 30 i 40 minuta.

Taj intervju služi provjeri niza općih kompetencija (analiziranje i rješavanje problema; učenje i razvoj; određivanje prioriteta i organiziranje rada; otpornost; rad s drugima i sposobnost vođenja) jer se prati kako kandidati reagiraju u određenoj situaciji. Sastoji se od individualnog internetskog sastanka s osposobljenim ispitivačem koji u formatu polustrukturiranog intervjua kandidatu daje dodatne informacije.

Radi lakše pripreme kandidati će otprilike dva do tri tjedna prije razdoblja intervjua za provjeru situacijske kompetencije dobiti opis zadataka i popratne informacije. Zadatak će im biti da zamijene kolegu i preuzmu odgovornost u raznim dužnostima i situacijama o kojima će se tijekom intervjua razgovarati. Iznijet će se i nove situacije, koje nisu opisane u zadatku. Kandidati će se tijekom tog intervjua smjeti služiti tekstom zadatka i popratnim informacijama.

Kandidate će intervjuirati zaposlenik EU-a. Dva člana povjerenstva za odabir promatrat će i procijeniti uspješnost svakog kandidata te ocijeniti kompetencije obuhvaćene testom. Ispitivač neće sudjelovati u procjeni kandidata.

5.

Oni kandidati koji još nisu polagali računalne testove s višestrukim izborom odgovora polagat će ih u ovlaštenim ispitnim centrima EPSO-a. Odabrat će jedan od brojnih ovlaštenih ispitnih centara EPSO-a u EU-u i drugdje u svijetu. U tim će se ispitnim centrima poštovati sve sanitarne mjere nužne za provedbu testiranja. Poziv na to testiranje svaki će kandidat dobiti putem vlastitog EPSO računa.

---